**INFORMASJON OM FERIETILSKUDD**

**Bakgrunn:**

Mulighet for å søke ferietilskudd for personer med utviklingshemming ble behandlet i Kommunestyret 18.02.21 og vedtaket ble som følger:

«*Ferietilbud for utviklingshemmede.*

*Utviklingshemmede som bor i egen bolig og får kommunal bistand har i dag ikke mulighet til å reise på fritidsreiser med overnatting utenfor kommunen med kommunal bistand. Dette fører til at flere ikke får mulighet til å overnatte utenfor eget hjem.*

*Det settes av kr 200 000 til en forsøksordning der utviklingshemmede kan søke om tilskudd for å kunne gjennomføre et ferieopphold»*

**Det er besluttet å videreføre forsøksordningen også for 2022. I budsjett er det avsatt kr. 300.000, -**

**Hvem kan søke?**

Utviklingshemmede over 18 år som bor i egen tilrettelagt bolig eller er hjemmeboende, og mottar helse- og omsorgstjenester, kan søke tilskudd hvis behov av ledsager(e) i forbindelse med ferieturer. Dette vil gjelde personer som er avhengig av praktisk eller personlig hjelp for å klare dagliglivets gjøremål.

**Formål:**

* Helse- og omsorgstjenesteloven legger vekt på betydningen av å sikre den enkeltes mulighet til å leve og bo selvstendig og til å ha en aktiv og meningsfylt tilværelse i fellesskap med andre (jf. khl § 1-1 pkt. 3). Dette innebærer da også mulighet til å kunne

dra på ferie hvis ønskelig.

* Tilskuddet skal dekke reise, opphold og kost for ledsager, evnt. lønn.

**Kriterier**

* Søker må være bosatt i kommunen de siste 2 år.
* Det søkes på eget skjema, innen fastsatt frist.
* Søker må ha en utviklingshemming som gjør vedkommende helt avhengig av praktisk eller personlig hjelp for å greie dagliglivets gjøremål.
* Tilskuddet kan gis til søkere med brutto inntekt lavere enn 3G (for 2021: kr.305 053,-, justeres årlig 01.05) og netto formue i ubunden kapital lavere enn kr. 100 000.
* Det medfører ikke av ordningen at ansatte i Halden kommune deltar på ferie opphold:
* Bistandsyter(e) som er ansatt(e) i kommunen og som eventuelt frivillig ønsker det, kan inngå egen avtale med brukeren på sin fritid.
* Lønn, reiseutgifter, kost og losji må avtales med aktuell ledsager på forhånd.
* Kommunen vil så langt det er praktisk mulig gi evnt. ledsager fri (ulønnet permisjon/ferie) til å kunne delta på slik reise med bruker.
  + Midlene kan benyttes til helgetur eller feriereise.
  + Søkere som ikke har mottatt slikt tilskudd tidligere prioriteres.
  + Dersom flere søkere oppfyller kravene enn avsatte midler, vil de med lavest inntekt prioriteres.

**Vilkår for å få søknaden behandlet**

* Søker må sende inn fullstendig utfylt søknad innen oppsatt frist.
* Utskrift av siste skattemelding **må** vedlegges søknaden.
* Dokumentasjon som viser utgifter til reise, kost og losji for ledsager(e) **må** vedlegges søknaden.
* Ufullstendige søknader avvises.

**Saksbehandling av søknad**

* Søknader behandles etter bestemmelser i Forvaltningsloven.
* Avgjørelse i saken sendes skriftlig til søker/søkers representant.
* Tilskuddet innvilges for inneværende år, og kan ikke overføres.
* Tilskuddet utbetales forskuddsvis til søker.

**Annet:**

* Søker må levere regnskap med underliggende dokumentasjon **senest 1 måned** etter hjemkomst.
* Feil opplysninger, manglende regnskap eller annet mislighold kan medføre krav om tilbakebetaling og eventuell utestengning av tilskuddsordningen.

Ved spørsmål, kan det tas kontakt med Koordinerende fellestjeneste, Helse og mestring:

Annette Næss Silje Jolma Bergstrøm

Konsulent konsulent

Mob. 93244075 Mob. 47473253

*Vår visjon:*

*Sammen om et godt liv*

*Tjenester basert på faglighet og brukermedvirkning, som ivaretar trygghet, verdighet og mestring*